Izziņa par atzinumos sniegtajiem iebildumiem

Ministru kabineta noteikumu projekts “Agregatoru noteikumi”

un tā sākotnējās ietekmes novērtējuma ziņojums (anotācija) (VSS-1196)

|  |
| --- |
|  |

 (dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) elektronisko saskaņošanu**

|  |  |
| --- | --- |
| Datums | 05.12.2019. izsludināts Valsts sekretāru sanāksmē (VSS-1196), 28.02.2020. un 13.02.2020. nosūtīts atkārtotai piecu darba dienu elektroniskai saskaņošanai |
| Saskaņošanas dalībnieki | Tieslietu ministrija, Finanšu ministrija, Vides aizsardzības un reģionālās attīstības ministrija, Ārlietu ministrija, Latvijas Darba devēju konfederācija, Sabiedrisko pakalpojumu regulēšanas komisija, AS “Latvenergo”, AS “Augstsprieguma tīkls”, AS “Sadales tīkls”, SIA “Tet”, SIA “Enefit”, SIA “Ignitis Latvija” |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Sabiedrisko pakalpojumu regulēšanas komisija, Vides aizsardzības un reģionālās attīstības ministrija, Finanšu ministrija, AS “Sadales tīkls”, SIA “Enefit” |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
| 1 | 2 | 3 | 4 | 5 |
| **IEBILDUMI ATTIECĪBĀ UZ NOTEIKUMU PROJEKTA PAMATTEKSTU** |
| **Sniegtie atzinumi atkārtotas saskaņošanas ietvaros 28.01.2020.** |
| 1. | 4. Lai agregators varētu slēgt ar lietotāju līgumu par pieprasījuma reakciju, agregatoram jābūt spēkā esošam balansēšanas pakalpojuma līgumam vai balansēšanas līgumam ar to pašu balansēšanas pakalpojuma sniedzēju kā konkrētajam lietotājam. | **AS “Sadales tīkls” 04.02.2020. atzinums**Redakcionāli precizēt Noteikumu projekta 4.punktu, aizstājot vārdus “*kā konkrētajam lietotājam*” ar vārdiem ar “*kas nodrošina balansēšanas pakalpojumu objektos, ko izmanto pieprasījuma reakcijas sniegšanai*”, jo lietotājam var būt vairāki objekti un katrā no objektiem var būt cits balansēšanas pakalpojuma sniedzējs, kā arī rosinām paredzēt kārtību, kādā agregators iegūst informāciju par balansēšanas pakalpojuma sniedzēju lietotāja objektos, jo no sistēmas operatora skatupunkta nav saprotams, kādā veidā šādu informāciju agregators praktiski var iegūt pirms vēršanās pie attiecīgā lietotāja. | **Daļēji ņemts vērā.** Precizējumi atbalstīti, vienlaikus nedaudz vienkāršojot AS “Sadales tīkls” ieteikto redakcionālo labojumu.  | 4. Lai agregators varētu slēgt ar lietotāju līgumu par objekta pieprasījuma reakciju, agregatoram jābūt spēkā esošam līgumam par balansēšanas pakalpojuma saņemšanu ar to pašu balansēšanas pakalpojuma sniedzēju, kurš nodrošina balansēšanas pakalpojumu šajā objektā. |
| 2. | 12. Lietotājs, slēdzot līgumu par pieprasījuma reakciju, dod tiesības sistēmas operatoram nodot agregatoram un, ja tas nepieciešams norēķinu veikšanai un sniegtā pakalpojuma apjoma noteikšanai, arī pieprasījuma reakcijas pakalpojuma saņēmējam lietotāja attiecīgo objektu vēsturiskos un aktuālos elektroenerģijas patēriņa datus. | **AS “Sadales tīkls” 04.02.2020. atzinums**Ierosinām redakcionāli precizēt Noteikumu projekta 12.punktu, jo esošajā redakcijāformulējums “dod tiesības”, raugoties no fizisku personu datu apstrādes pamatprincipiem, neveido korektu – no Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta izrietošu tiesisku pamatu nodot apstrādei fiziskās personas datus. Līdz ar to lūdzam Noteikumu projekta 12.punktu izteikt šādā redakcijā:*“12. Līguma starp agregatoru un lietotāju par pieprasījuma reakciju noslēgšanas gadījumā sistēmas operatoram ir pienākums nodot agregatoram un pakalpojuma saņēmējam norēķinu veikšanai un sniegtā pakalpojuma apjoma noteikšanai lietotāja attiecīgo objektu vēsturiskos un aktuālos elektroenerģijas patēriņa datus.”.*  | **Nav ņemts vērā.** Datu nepieciešamība atkarīga no konkrētā pakalpojuma saņēmēja un pakalpojuma sniegšanas veida. Attiecīgi dažos gadījumos pakalpojuma saņēmējam nevajadzēs nekādus lietotāja datus. Vienlaikus jāpiemin, ka saskaņošanas procesā par līdzīgiem formulējumiem ir bijuši iebildumi.  | Noteikumu projekta punkts atstāts sākotnējā redakcijā. 12. Lietotājs, slēdzot līgumu par pieprasījuma reakciju, dod tiesības sistēmas operatoram nodot agregatoram un, ja tas nepieciešams norēķinu veikšanai un sniegtā pakalpojuma apjoma noteikšanai, arī pieprasījuma reakcijas pakalpojuma saņēmējam lietotāja attiecīgo objektu vēsturiskos un aktuālos elektroenerģijas patēriņa datus. |
| 3. | 15. Lai agregators varētu sniegt pieprasījuma reakcijas pakalpojumu elektroenerģijas sistēmas operatoram, tas ar šo operatoru slēdz līgumu, kurā noteikti pakalpojuma sniegšanas nosacījumi, tostarp tehniskās un datu apmaiņas prasības, norēķinu kārtība, un, ja nepieciešams, agregatora portfeļa patēriņa prognozēšanas metodika vai tās saskaņošanas kārtība. | **AS “Sadales tīkls” 04.02.2020. atzinums**Noteikumu projekta tekstā pārsvarā lietots termins “sistēmas operators”, tāpēc ierosinām šo terminu izmantot arī Noteikumu projekta 15.punktā, kurā šobrīd lietots gan “elektroenerģijas sistēmas operators”, gan “operators”.  | **Ņemts vērā.** | 15. Lai agregators varētu sniegt pakalpojumu sistēmas operatoram, tas ar šo sistēmas operatoru slēdz līgumu, kurā noteikti pakalpojuma sniegšanas nosacījumi, tostarp tehniskās un datu apmaiņas prasības, norēķinu kārtība, un, ja nepieciešams, agregatora portfeļa patēriņa prognozēšanas metodika vai tās saskaņošanas kārtība. |
| 4. | 17. Lai agregators varētu pārdot pieprasījuma reakcijas pakalpojumu elektroenerģijas biržā, tas ar šīs biržas operatoru slēdz līgumu par dalību biržā. | **AS “Sadales tīkls” 04.02.2020. atzinums**Ierosinām Noteikumu projekta 17.punkta redakciju precizēt atbilstoši Elektroenerģijas tirgus likumā lietotai terminoloģijai, kurā “biržas operators” ir dēvēts kā “elektroenerģijas tirgus operators”; | **Ņemts vērā.** | 17. Lai agregators varētu pārdot pakalpojumu elektroenerģijas biržā, tas ar attiecīgo elektroenerģijas tirgus operatoru slēdz līgumu par dalību biržā. |
| 5. | 2. Agregatoram ir tiesības sniegt pieprasījuma reakcijas pakalpojumu (turpmāk – pakalpojumu) pakalpojuma saņēmējam vai pārdot to biržā, vienojoties ar pakalpojuma saņēmēju par pakalpojuma sniegšanas noteikumiem vai ievērojot biržas prasības. | **AS “Sadales tīkls” 04.02.2020. atzinums**Noteikumu projekta 2.punktā ir noteikts, ka pieprasījuma reakcijas pakalpojums turpmāk tekstā tiek dēvēts par “pakalpojumu”, tāpēc turpmākajā Noteikumu projekta tekstā būtu izmantojams Noteikumu projektā noteiktais saīsinājums | **Ņemts vērā.** | Noteikumu projekta 2.punktā minētais saīsinājums tiek lietots viscaur noteikumu projekta tekstā.  |
| 6. | 5. Agregators iekļauj lietotāja objektu (turpmāk – objektu) agregatora portfelī, ja: [..] | **AS “Sadales tīkls” 04.02.2020. atzinums**Noteikumu projekta 5.punktā ir noteikts, ka lietotāja objekts turpmāk tekstā tiek dēvēts par “objektu”, tāpēc turpmākajā Noteikumu projekta tekstā būtu izmantojams Noteikumu projektā noteiktais saīsinājums.  | **Ņemts vērā.**  | Noteikumu projekta 5.punktā minētais saīsinājums tiek lietots viscaur noteikumu projekta tekstā. |
| 7. | 3. Pakalpojuma nodrošināšanai agregators slēdz līgumu ar lietotāju par pieprasījuma reakciju (turpmāk – līgums par pieprasījuma reakciju). Pakalpojuma nodrošināšanai agregators izmanto šo lietotāju pieprasījumietaišu kopumu (turpmāk – agregatora portfeli).5. Agregators iekļauj lietotāja objektu (turpmāk – objektu) agregatora portfelī, ja:5.1. agregators ir noslēdzis sistēmas lietošanas līgumu ar sistēmas operatoru, kura tīklam pieslēgts attiecīgais lietotāja objekts;5.2. agregators ir noslēdzis ar lietotāju līgumu par attiecīgā objekta pieprasījuma reakciju;5.3. no attiecīgā objekta balansēšanas pakalpojuma sniedzēja ir saņemta atļauja objekta iekļaušanai agregatora portfelī. | **AS “Sadales tīkls” 04.02.2020. atzinums**Noteikumu projekta 3.punktā un 5.punktā būtu jāprecizē, ar kādu “lietotāju” un par kāda “lietotāja objektu” tiek slēgts līgums. AS “Sadales tīkls” ieskatā šajos punktos jālieto Enerģētikas likuma terminu “sistēmas lietotājs”, lai noteikumu piemērošanas brīdī nerastos neskaidrības par to, vai agregators drīkst slēgt līgumu tikai “elektroenerģijas lietotājiem” vai visiem “sistēmas lietotājiem” (t.sk. elektroenerģijas ražotājiem). | **Nav ņemts vērā.** - Izstrādājot Noteikumu projektu, tika ievērotas Elektroenerģijas tirgus likuma (turpmāk – ETL) pirmā panta 23.un 24. punktā noteiktās definīcijas, proti, pieprasījuma reakciju un pieprasījuma reakcijas pakalpojums, kā arī domāti tajās norādītie lietotāji.Turklāt atbilstoši definīcijai nav paredzēta pieprasījuma reakcija no ražojošiem, bet gan tikai no patērējošiem objektiem (turklāt tikai vienā virzienā – samazinot patēriņu).- Enerģētikas likumā “sistēmas lietotājs” pamatā lietots tikai attiecībā uz dabasgāzi, turklāt jēdziens “sistēmas lietotājs” vispār neparādās ETL. Līdz ar to šķiet, ka “sistēmas lietotāja” iekļaušana Noteikumu projektā varētu radīt tikai papildu neskaidrības.Laika gaitā ETL lietotās definīcijas būs nepieciešams precizēt. |  |
| 8. | 20. Sistēmas operators, kura sistēmai pieslēgts attiecīgais sistēmas lietotāja objekts, un lietotāja attiecīgā objekta balansēšanas pakalpojumu sniedzējs par šo noteikumu 19. punktā minētā noteiktā termiņā saņemto paziņojumu paziņo lietotāja iepriekšējam un izvēlētajam agregatoram līdz paziņojuma saņemšanas mēneša divdesmit piektajam datumam. | **AS “Sadales tīkls” 04.02.2020. atzinums**Noteikumu projekta 20.punktā ierosinām svītrot vārdu “minētā”. |  **Ņemts vērā.**  | 20. Sistēmas operators, kura sistēmai pieslēgts attiecīgais sistēmas lietotāja objekts, un lietotāja attiecīgā objekta balansēšanas pakalpojumu sniedzējs par šo noteikumu 19. punktā noteiktā termiņā saņemto paziņojumu paziņo lietotāja iepriekšējam un izvēlētajam agregatoram līdz paziņojuma saņemšanas mēneša divdesmit piektajam datumam. |
| 9. | 9. Agregators lietotājam var paredzēt atlīdzību par pieprasījuma reakciju. Atlīdzības veidu, apmēru un saņemšanas kārtību nosaka līgumā par pieprasījuma reakciju.10. Agregators ir tiesīgs pieprasīt lietotājam segt izmaksas, kas saistītas ar objekta iekļaušanu agregatora portfelī, iepriekš par to vienojoties līgumā par pieprasījuma reakciju.11. Agregators ir tiesīgs pieprasīt lietotājam segt līguma par pieprasījuma reakciju pirmstermiņa izbeigšanas maksu, ja tāda paredzēta līgumā. | **AS “Sadales tīkls” 04.02.2020. atzinums**AS “Sadales tīkls” ieskatā Noteikumu projekta 9., 10., 11.punkts ir iekļaujams Noteikumu projekta 8.punktā, kā līguma saturā ietveramo nosacījumu uzskaitījums | **Ņemts vērā.** Noteikumu projekta 8.punkts papildināts ar apakšpunktiem, uzskaitot līgumā iekļaujamo informāciju.  | 8. Līgumā par pieprasījuma reakciju iekļauj:8.1. informāciju par līgumslēdzējpusēm, līguma darbības termiņu, līguma pirmstermiņa izbeigšanas kārtību un maksu, ja tāda paredzēta;8.2. pušu tiesības, pienākumus un atbildību; 8.3. norēķinu kārtību; 8.4. izmaksas par objekta iekļaušanu agregatora portfelī;8.5. atlīdzības veidu, apmēru un saņemšanas kārtību, ja agregators tādu paredzējis lietotājam;8.6. izmaksas, kas saistītas ar objekta iekļaušanu agregatora portfelī, ja agregators paredzējis tās pieprasīt lietotājam;8.7. pretenziju un jautājumu iesniegšanas un izskatīšanas kārtību, kā arī kontaktinformāciju un citu nepieciešamo informāciju. |
| 10. | 21. Līdz kārtības noteikšanai, kādā noris sistēmas operatoru koordinācija saistībā ar pieprasījuma reakcijas pakalpojumu sniegšanu, agregatoram ir tiesības sniegt pieprasījuma reakcijas pakalpojumu pieprasījuma reakcijas pakalpojuma saņēmējiem tikai no tādiem objektiem, kuri pieslēgti tā paša sistēmas operatora sistēmai. | **Sabiedrisko pakalpojumu regulēšanas komisijas 04.02.2020. atzinums**Elektroenerģijas tirgus likuma 36.1panta otrā daļa noteic, ka agregatora tiesības un pienākumus, norēķinus par tā pakalpojumiem un attiecības starp agregatoru un citiem sistēmas un tirgus dalībniekiem nosaka Ministru kabinets. Projekta 21.punktā ir ietverta atsauce uz kārtību, kādā noris sistēmas operatoru koordinācija saistībā ar pieprasījuma reakcijas pakalpojumu sniegšanu. Norādām, ka Projektā minētā sistēmas operatoru koordinācija pēc būtības atbilst Elektroenerģijas tirgus likuma deleģējumā noteiktajām attiecībām starp agregatoru un citiem sistēmas un tirgus dalībniekiem. Šādā gadījumā Regulatora ieskatā minētā kārtība būtu atrunājama Projektā. Savukārt, ja šī kārtība Projekta autora ieskatā neatbilst iepriekš minētajam Elektroenerģijas tirgus likuma deleģējumam, Projekta 21.punktā skaidrības labad būtu ietverama atsauce uz normatīvo aktu, no kura izriet attiecīgs deleģējums. | **Ņemts vērā.** Regulēšanas pakalpojumu operatoru koordinācija paredzēta jau Tīkla kodeksa 8. pielikuma 8., 10., 11. punktā. Ja operatori jau tagad ir gatavi nodrošināt šo Tīkla kodeksa punktu izpildi, pārejas punktu nav nepieciešams iekļaut noteikumu projektā. | Dzēsts noteikumu projekta 21. punkts |
| 11. | 21. Līdz kārtības noteikšanai, kādā noris sistēmas operatoru koordinācija saistībā ar pieprasījuma reakcijas pakalpojumu sniegšanu, agregatoram ir tiesības sniegt pieprasījuma reakcijas pakalpojumu pieprasījuma reakcijas pakalpojuma saņēmējiem tikai no tādiem objektiem, kuri pieslēgti tā paša sistēmas operatora sistēmai. | **Sabiedrisko pakalpojumu regulēšanas komisijas 04.02.2020. atzinums**Projekta 21.punkts noteic, ka līdz kārtības noteikšanai, kādā noris sistēmas operatoru koordinācija saistībā ar pieprasījuma reakcijas pakalpojumu sniegšanu, agregatoram ir tiesības sniegt pieprasījuma reakcijas pakalpojumu pieprasījuma reakcijas pakalpojuma saņēmējiem tikai no tādiem objektiem, kuri pieslēgti tā paša sistēmas operatora sistēmai. Norādām, ka minētais punkts rada juridisko neskaidrību par to, vai pārejas posmā līdz kārtības noteikšanai pieprasījuma reakcijas pakalpojumu ir iespējams pārdot biržā, ņemot vērā, ka darījumi biržā ir virtuāli un to īstenošanai nav nepieciešamības pēc pieslēguma elektroapgādes infrastruktūrai. | **Ņemts vērā.** Piekrītam tam, ka datu apmaiņa tieši starp operatoriem nav vajadzīga visos gadījumos, kad tiek sniegts pieprasījuma reakcijas pakalpojums. Pamatā datu apmaiņa ir nepieciešama, lai agregators varētu sniegt savu pakalpojumu (piemēram, kā regulēšanas pakalpojumu) pārvades sistēmas operatoram no sadales tīklam pieslēgtiem objektiem. | Dzēsts noteikumu projekta 21. punkts un papildus pievienots 15. punkts:Agregatoram ir tiesības sniegt pakalpojumu sistēmas operatoram no objektiem, kuri pieslēgti cita sistēmas operatora sistēmai, ja attiecīgie sistēmas operatori ir savstarpēji vienojušies par pakalpojuma nodrošināšanai nepieciešamo datu apmaiņas kārtību. |
| 12. |  | **SIA “Enefit” 06.02.2020. atzinums**Enefit skatījumā Noteikumi būtu jāpapildina ar nosacījumu, ka atlīdzību par agregatora sniegtajiem pakalpojumiem var paredzēt ne tikai lietotājam, bet arī balansēšanas pakalpojuma sniedzējam, kura balansa apgabalā atrodas lietotājs. Balansēšanas pakalpojuma sniedzēji vairumā gadījumu balansēšanas pakalpojuma ietvaros nodrošina gan elektroenerģijas patēriņa plānošanu, gan tā iegādi balansējamā portfeļa vajadzībām, veicot norēķinu par iepirkto elektroenerģiju. Nosakot, ka atlīdzību par pieprasījuma reakcijas pakalpojumu var saņemt tikai lietotājs, rada risku, ka balansēšanas pakalpojuma sniedzējs, kurš ir veicis elektroenerģijas iegādi, cietīs finansiālus zaudējumus. Agregatoram būtu jānodrošina balansēšanas pakalpojuma sniedzējam atlīdzība, kuras apmērs ir līdzvērtīgs konkrētās stundas, kurā ir sniegts agregācijas pakalpojums lietotājam, elektroenerģijas tirgus cenai. | **Nav ņemts vērā.**Ministrija līdz ar šiem noteikumiem nedrīkst ierobežot konkurenci. Tirgus dalībnieki paši savā starpā vienojas par šādiem jautājumiem. Ja tirgus dalībnieki nespēs to atrisināt, Ministrija iesaistīsies.  |  |
| **Sniegtie atzinumi pēc noteikumu projekta izsludināšanas Valsts sekretāru sanāksmē 05.12.2019.** |
| 13. | Agregatoru noteikumi izdoti saskaņā ar Elektroenerģijas tirgus likuma 36.1panta otro daļu un Ministru kabineta iekārtas likuma 31.panta pirmās daļas 3.punktu | **Sabiedrisko pakalpojumu regulēšanas komisijas 23.12.2019. atzinums** Ministru kabineta iekārtas likuma 31.panta pirmās daļas 1.punkts noteic, ka Ministru kabinets var izdot ārējus normatīvus aktus, ja likums Ministru kabinetu tam īpaši pilnvarojis, pilnvarojumā norādot tā galvenos satura virzienus. Attiecīgi Elektroenerģijas tirgus likuma 36.1panta otrā daļa noteic, ka agregatora tiesības un pienākumus, norēķinus par tā pakalpojumiem un attiecības starp agregatoru un citiem sistēmas un tirgus dalībniekiem nosaka Ministru kabinets. Līdz ar to ar Elektroenerģijas tirgus likumā noteikto deleģējumu tiek nodrošināta Eiropas Parlamenta un Padomes 2012.gada 25.oktobra direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk – Energoefektivitātes direktīva) prasību piemērošana. Ņemot vērā minēto, nav pamata atsaucei uz Ministru kabineta iekārtas likuma 31.panta pirmās daļas 3.punktu, jo šī norma ir attiecināma uz gadījumiem, kad attiecīgais no Eiropas Savienības tiesību aktiem izrietošais jautājums ar likumu nav noregulēts. Līdz ar to norādē, uz kāda likuma pamata Projekts izdots, lūdzu svītrot tekstu: “ un Ministru kabineta iekārtas likuma 31.panta pirmās daļas 3.punktu” vai attiecīgi precizēt Anotāciju, skaidrojot, kas no Projektā ietvertā regulējuma pārsniedz Elektroenerģijas tirgus likumā noteikto pilnvarojuma apjomu.**Tieslietu ministrijas 20.12.2019. atzinums**Lūdzam mainīt projekta izdošanas tiesisko pamatojumu, svītrojot norādi uz Ministru kabineta iekārtas likuma 31.panta pirmās daļas 3.punktu. | **Ņemts vērā.** Norāde uz Ministru kabineta iekārtas likuma 31. panta pirmās daļas 3. punktu svītrota. | Agregatoru noteikumi izdoti saskaņā ar Elektroenerģijas tirgus likuma 36.1 panta otro daļu |
| 14. | 1. Noteikumi nosaka:1.1. elektroenerģijas lietotāja, kas piedalās pieprasījuma reakcijas pakalpojuma sniegšanā (turpmāk – lietotājs), tiesības un pienākumus; 1.2. agregatora tiesības un pienākumus un pieprasījuma reakcijas pakalpojuma sniegšanas kārtību;1.3. agregatora pakalpojuma apmaksu;1.4. agregatora maiņas kārtību;1.5. agregatora un elektroenerģijas sistēmu un tirgus dalībnieku sadarbību. | **Tieslietu ministrijas 20.12.2019. atzinums**Ņemot vērā arī iepriekš minēto, lūdzam precizēt projekta 1.punktu, atbilstoši Ministru kabineta 2009.gada 3.februāra noteikumu Nr. 108 “Normatīvo aktu projektu sagatavošanas noteikumi” 100.punktam korekti atspoguļojot Elektroenerģijas tirgus likuma 36.1 panta otrajā daļā noteikto pilnvarojumu (proti, Ministru kabinets pilnvarots noteikt: 1) Agregatora tiesības un pienākumus; 2) norēķinus par agregatora pakalpojumiem un 3) attiecības starp agregatoru un citiem sistēmas un tirgus dalībniekiem). | **Ņemts vērā.** I noteikumu projekta sadaļa “Vispārīgie jautājumi” precizēta  | 1. Noteikumi nosaka:
	1. Agregatora tiesības un pienākumus;
	2. norēķinus par agregatora pakalpojumiem;

 attiecības starp agregatoru un citiem sistēmas un tirgus dalībniekiem). |
| 15. |  | **Tieslietu ministrijas 20.12.2019. atzinums**Lūdzam svītrot projekta 1.1.apakšpunktu un II nodaļu “Lietotāja tiesības un pienākumi”. Vēršam uzmanību, pirmkārt, ka Elektroenerģijas tirgus likuma 36.1 panta otrā daļa nepilnvaro Ministru kabinetu izdot šāda satura tiesisko regulējumu, otrkārt, no Direktīvas 15.panta 8.punkta, kas saskaņā ar projekta anotācijas V sadaļā minēto tiek pārņemts ar projekta normām, tieši neizriet tāda satura regulējums, kā šobrīd iekļauts projekta II nodaļā. | **Ņemts vērā.** Lietotāja tiesības un pienākumi pamatā tika pārveidoti par agregatora pienākumiem un tiesībām, tās iekļaujot III nodaļā “Agregatora attiecības ar lietotāju”. |  |
| 16. |  | **Tieslietu ministrijas 20.12.2019. atzinums**Projekta 1.1. apakšpunkts šobrīd paredz, ka noteikumi nosaka “elektroenerģijas lietotāja, kas piedalās pieprasījuma reakcijas pakalpojuma sniegšanā, tiesības un pienākumus”. Norādām, ka šāds regulējums nonāk pretrunā Elektroenerģijas tirgus likuma 1. panta otrās daļas 1. punktā un 32.2 pantā noteiktajam, ka pieprasījuma reakcijas pakalpojumu var sniegt tikai reģistrēts agregators, bet ne jebkurš elektroenerģijas lietotājs. | **Ņemts vērā.**  |  |
| 17. | 1.5.agregatora un elektroenerģijas sistēmu un tirgus dalībnieku sadarbību. | **Sabiedrisko pakalpojumu regulēšanas komisijas 23.12.2019. atzinums** Projekta 1.5.apakšpunktā terminu “sistēmu” aizstāt ar “sistēmas”; | **Daļēji ņemts vērā.***Skaidrojums:*Noteikumu projekta I. sadaļa tika precizēta, pamatojoties uz Elektroenerģijas tirgus likuma 36.1. panta otrajā daļā noteikto pilnvarojumu, vienlaikus pielāgojot noteikumu projekta struktūru atbilstoši pilnvarojumam.  |  |
| 18. | Noteikumos ir lietoti tādi paši termini kā Elektroenerģijas tirgus likumā un Enerģētikas likumā, ciktāl šajos Noteikumos nav noteikts citādi. | **Sabiedrisko pakalpojumu regulēšanas komisijas 23.12.2019. atzinums** Ievērojot juridisko tehniku, Ministru kabineta noteikumos parasti tiek skaidroti papildus lietotie termini, kas nav skaidroti attiecīgajos nozares likumos. Līdz ar to nav nepieciešams īpaši norādīt, ka noteikumos tiek lietoti tādi paši termini kā Elektroenerģijas tirgus likumā un Enerģētikas likumā. Ņemot vērā minēto, lūdzu svītrot Projekta 2.1.apakšpunktu; | **Ņemts vērā.** | Projekta 2.1.apakšpunkts svītrots |
| 19. | 2.2.1.līgums par dalību pieprasījuma reakcijas pakalpojuma sniegšanā — līgums, ko slēdz agregators ar lietotāju par tā iesaisti pieprasījuma reakcijas pakalpojuma sniegšanā. | **Sabiedrisko pakalpojumu regulēšanas komisijas 23.12.2019. atzinums** Izteikt Projekta 2.2.1.apakšpunktu šādā redakcijā:“2.2.1. līgums par pieprasījuma reakciju – līgums, ko slēdz agregators ar lietotāju par elektroenerģijas lietošanas profila īslaicīgām izmaiņām, kuras lietotājs apņēmies brīvprātīgi veikt, samazinot elektroenerģijas patēriņu gadījumos, kas noteikti ar agregatoru noslēgtajā līgumā”; | **Nav ņemts vērā.***Skaidrojums:* Nav skaidra labojuma nepieciešamība, turklāt šādā redakcijā definīcija faktiski ietver atsauci pati uz sevi. | Līgums par dalību pieprasījuma reakcijas pakalpojuma sniegšanā — līgums, ko slēdz agregators ar lietotāju par tā iesaisti pieprasījuma reakcijas pakalpojuma sniegšanā.Turklāt noteikumu projektā ir dzēsts 2. punkts un apakšpunkti. “Līgums par pieprasījuma reakciju” ir skaidrots tekstā, kad tas tiek pieminēts pirmo reizi.  |
| 20. | 10. Lai agregators varētu slēgt ar lietotāju līgumu par dalību pieprasījumu reakcijas pakalpojumu sniegšanā, agregatoram jābūt noslēgtam un spēkā esošam balansēšanas pakalpojuma līgumam vai balansēšanas līgumam ar balansēšanas pakalpojuma sniedzēju. | **Sabiedrisko pakalpojumu regulēšanas komisijas 23.12.2019. atzinums** Svītrot Projekta 3.punktu, ievērojot Projekta 10.punktā noteikto agregatora pienākumu un ierobežotas lietotāja iespējas pārliecināties par agregatora un balansēšanas pakalpojuma sniedzēja savstarpējām līgumattiecībām. | **Daļēji ņemts vērā.**10.punkta redakcija precizēta  | 10. Lai agregators varētu slēgt ar lietotāju līgumu par dalību pieprasījumu reakcijas pakalpojumu sniegšanā, agregatoram jābūt noslēgtam un spēkā esošam balansēšanas pakalpojuma līgumam vai balansēšanas līgumam ar to pašu balansēšanas pakalpojuma sniedzēju kā lietotājam. |
|  |  |  |  |
| 21. | 4. Lietotājs, slēdzot līgumu par dalību pieprasījuma reakcijas pakalpojuma sniegšanā, dod tiesības sistēmas operatoram nodot agregatoram un pieprasījuma reakcijas pakalpojuma saņēmējam lietotāja attiecīgo objektu vēsturiskos un aktuālos elektroenerģijas patēriņa datus. | **Sabiedrisko pakalpojumu regulēšanas komisijas 23.12.2019. atzinums** Vienlaikus lūdzam izvērtēt, vai pieprasījuma reakcijas pakalpojuma saņēmējam nepieciešami Projekta 4.punktā minētie vēsturiskie un aktuālie objekta patēriņa dati. | **Nav ņemts vērā.***Skaidrojums:* Vēsturiskie patēriņa dati var būt vajadzīgi tad, ja pieprasījuma reakcijas pakalpojumu saņem cits sistēmas operators, nevis tas, kura tīklam pieslēgts konkrētais objekts. Taču šādu datu nodošana varētu tikt paredzēta arī attiecīgā pakalpojuma sniegšanas līgumā. |  |
| 22. | 9. Agregatoram ir tiesības sniegt pieprasījuma reakcijas pakalpojumu pieprasījuma reakcijas pakalpojuma saņēmējam, ja agregatora portfelis spēj demonstrējami izpildīt konkrēta pakalpojuma sniegšanai noteiktās tehniskās un datu apmaiņas prasības, ko noteicis attiecīgais pieprasījuma reakcijas pakalpojuma saņēmējs. | **Sabiedrisko pakalpojumu regulēšanas komisijas 23.12.2019. atzinums** Izteikt Projekta 9.punktu šādā redakcijā:“9. Agregatoram ir tiesības sniegt pieprasījuma reakcijas pakalpojumu pieprasījuma reakcijas pakalpojuma saņēmējam, ja agregators spēj izpildīt konkrēta pakalpojuma sniegšanai noteiktās tehniskās un datu apmaiņas prasības.” | **Ņemts vērā.** | 9. Agregatoram ir tiesības sniegt pieprasījuma reakcijas pakalpojumu pieprasījuma reakcijas pakalpojuma saņēmējam, ja agregators spēj izpildīt konkrēta pakalpojuma sniegšanai noteiktās tehniskās un datu apmaiņas prasības  |
| 23. | 11.1. ir noslēgts ar lietotāju spēkā esošs līgums par attiecīgā objekta dalību pieprasījuma reakcijas pakalpojuma sniegšanā; | **Sabiedrisko pakalpojumu regulēšanas komisijas 23.12.2019. atzinums** Izteikt Projekta 11.1.apakšpunktu šādā redakcijā:“11.1. ir spēkā esošs līgums ar lietotāju par attiecīgā objekta dalību pieprasījuma reakcijas pakalpojuma sniegšanā;” | **Ņemts vērā.** | 11.1. ir spēkā esošs līgums ar lietotāju par attiecīgā objekta dalību pieprasījuma reakcijas pakalpojuma sniegšanā; |
| 24. | 12. Agregators ir atbildīgs par to, lai pakalpojuma saņēmējam un sistēmas operatoram sniegtā informācija (tai skaitā operatīvā informācija) būtu patiesa. | **Sabiedrisko pakalpojumu regulēšanas komisijas 23.12.2019. atzinums** Izteikt Projekta 12.punktu šādā redakcijā:“12. Agregators ir atbildīgs par to, lai pieprasījuma reakcijas pakalpojuma saņēmējam un sistēmas operatoram sniegtā informācija (tai skaitā operatīvā informācija) būtu patiesa.”; | **Ņemts vērā.** | 12. Agregators ir atbildīgs par to, lai pieprasījuma reakcijas pakalpojuma saņēmējam un sistēmas operatoram sniegtā informācija (tai skaitā operatīvā informācija) būtu patiesa. |
| 25. | 13. Agregatoram ir pienākums informēt pieprasījuma reakcijas pakalpojuma saņēmēju par objektiem, kas vairs nav iekļauti agregatora portfelī, ne vēlāk kā trīs dienas pirms minētajām izmaiņām. | **Sabiedrisko pakalpojumu regulēšanas komisijas 23.12.2019. atzinums** Nav saprotama prasība agregatoram informēt pieprasījuma reakcijas pakalpojuma saņēmēju par izmaiņām savā portfelī (Projekta 13.punkts), tā kā tā ir agregatora atbildība, kā tas savu portfeli veido. Agregatora atbildības robežas attiecībā pret pieprasījuma pakalpojuma sniedzēju būtu nosakāmas to savstarpējā līgumā, nepieciešamības gadījumā paredzot soda sankcijas par saistību nepildīšanu. Papildus norādām, ka agregators ir ieinteresēts uzņemtās saistības pildīt, jo noprotams, ka tā ieņēmumi ir atkarīgi no pieprasījuma reakcijas pakalpojuma īstenošanas apjoma. | **Ņemts vērā.**Ievērojot arī AS “Sadales tīkls” izteikto viedokli, Projekta 13. punkts atbilstoši precizēts. | 13. Par lietotāja objektu, ko plānots iekļaut agregatora portfelī vai no tā izslēgt, agregatoram ir pienākums informēt sistēmas operatoru, kura sistēmai pieslēgts šis objekts, sistēmas lietošanas līgumā noteiktajā kārtībā. |
| 26. | 22. Līdz kārtības, kādā noris sistēmas operatoru koordinācija saistībā ar pieprasījuma reakcijas pakalpojumu sniegšanu, agregatoram ir tiesības sniegt pieprasījuma reakcijas pakalpojumu pieprasījuma reakcijas pakalpojuma saņēmējiem tikai no tādiem objektiem, kuri pieslēgti tā paša sistēmas operatora sistēmai. | **Sabiedrisko pakalpojumu regulēšanas komisijas 23.12.2019. atzinums** Projekta sadaļā Noslēguma jautājumi 1.punktu papildināt ar vārdu: “Līdz kārtības izstrādāšanai,…”. Vienlaikus norādāms, ka, ievērojot normatīvo aktu izstrādes principus, nodaļas “Noslēguma jautājumi” punktu numerācija ir Projekta numerācijas turpinājums. Ņemot vērā minēto, lūdzu attiecīgi precizēt numerāciju. | **Ņemts vērā.**Noslēguma jautājumu 1. punkts papildināts, kā arī numerācija precizēta.  | 22. Līdz kārtības izstrādāšanai, kādā noris sistēmas operatoru koordinācija saistībā ar pieprasījuma reakcijas pakalpojumu sniegšanu, agregatoram ir tiesības sniegt pieprasījuma reakcijas pakalpojumu pieprasījuma reakcijas pakalpojuma saņēmējiem tikai no tādiem objektiem, kuri pieslēgti tā paša sistēmas operatora sistēmai. |
| 27. | V. Agregatora maiņa17. Ja lietotājs vēlas nomainīt agregatoru, pirms paredzētās agregatora maiņas izvēlētais agregators par jauna līguma par dalību pieprasījuma reakcijas pakalpojuma sniegšanā noslēgšanu to paziņo lietotāja balansēšanas pakalpojuma sniedzējam, sistēmas operatoram, kas saņem pieprasījuma reakcijas pakalpojumu un organizē norēķinus, kā arī sistēmas operatoram, kura sistēmai pieslēgts attiecīgais sistēmas lietotāja objekts, līdz tekošā mēneša piecpadsmitajam datumam. Agregatora nomaiņa stājas spēkā nākamā mēneša pirmajā datumā. 18. Sistēmas operators, kura sistēmai pieslēgts attiecīgais sistēmas lietotāja objekts, un lietotāja attiecīgā objekta balansēšanas pakalpojumu sniedzējs par šo noteikumu 15. punktā minētā noteiktā termiņā saņemto paziņojumu paziņo lietotāja iepriekšējam un izvēlētajam agregatoram līdz paziņojuma saņemšanas mēneša divdesmit piektajam datumam. | **Sabiedrisko pakalpojumu regulēšanas komisijas 23.12.2019. atzinums** Attiecībā uz Projekta V. Nodaļu “Agregatora maiņa” Regulators lūdz izvērtēt iespēju nomainīt to uz regulējumu, kas nosaka, kādos gadījumos lietotājs var pārtraukt lietot agregatora pakalpojumu un/vai uzsākt sadarbību ar citu agregatoru, nosakot termiņus un kārtību, u.c. Regulators vērš uzmanību, ka Projektā ietvertais regulējums neparedz lietotāja tiesības pārtraukt dalību pieprasījuma reakcijas pakalpojuma sniegšanā, neizvēloties mainīt agregatoru. | **Ņemts vērā.** Noteikumu projekta 7. punkts nosaka, ka “Lietotājam ir pienākums segt līguma pirmstermiņa izbeigšanas maksu, ja tāda ir paredzēta līgumā par dalību pieprasījuma reakcijas pakalpojuma sniegšanā.” Līgumā par dalību pieprasījuma reakcijas pakalpojuma sniegšanā būtu jābūt atrunātiem līguma laušanas (tātad dalības pieprasījuma reakcijas pakalpojumā pārtraukšanas) nosacījumiem. Vienlaikus noteikuma projektā ir iekļauts punkts par lietotāja tiesībām pārtraukt dalību pieprasījuma reakcijas pakalpojuma sniegšanā. |  |
| 28.  |  | **Sabiedrisko pakalpojumu regulēšanas komisijas 23.12.2019. atzinums** Regulatora ieskatā, strukturējot Projektu, būtu jāņem vērā trīs galvenās daļas:• agregatora tiesības un pienākumi; • norēķini (atbilstoši līgumiem vai attiecīgās platformas, kurā darbojas agregators, noteikumiem); • sadarbība/attiecības ar citiem elektroenerģijas sistēmas un tirgus dalībniekiem, norādot katra sadarbības partnera funkcijas, tiesības un pienākumus, atsevišķi lietotājam ar tā objektiem, tā balansēšanas pakalpojuma sniedzēju un sistēmas operatoru, kuram pieslēgti attiecīgie objekti, un pieprasījuma reakcijas pakalpojuma iespējamos saņēmējus, ja nepieciešams, atsevišķi norādot īpašos nosacījumus sadarbībai ar katru no šāda pakalpojuma saņēmēju (sadales sistēmas operators, pārvades sistēmas operators, tirgus platformas, ražotāji, tirgotāji un galalietotāji). | **Ņemts vērā.** Noteikumu projekta IV. Sadaļa “Attiecības starp agregatoru un citiem sistēmas un tirgus dalībniekiem” papildināta.  |  |
| 29. |  | **Tieslietu ministrijas 20.12.2019. atzinums**Vienlaikus, vērtējot projekta II nodaļā ietverto regulējumu pēc būtības, vēršam uzmanību, ka Tieslietu ministrijas ieskatā lielākā daļa šo normu attiecas uz kārtību, kā lietotājs slēdz līgumu ar agregatoru, līdz ar to tās pamatā atbilst likumā noteiktajam pilnvarojumam Ministru kabinetam un saturiski būtu iekļaujamas projekta VI nodaļā “Agregatora sadarbība ar citiem elektroenerģijas sistēmas un tirgus dalībniekiem”. | **Ņemts vērā.**  |  |
| 30. |  | **Tieslietu ministrijas 20.12.2019. atzinums**Lūdzam svītrot projekta 2.1. apakšpunktu, kas paredz, ka “noteikumos ir lietoti tādi paši termini kā Elektroenerģijas tirgus likumā un Enerģētikas likumā, ciktāl šajos noteikumos nav noteikts citādi”. Pirmkārt, vēršam uzmanību, ka Ministru kabineta noteikumos ietvertais regulējums nedrīkst nonākt pretrunā ar augstāka juridiskā spēka tiesību aktu. Otrkārt, no projekta un tā anotācijas nav skaidrs, kuri tieši ir no likuma atšķirīgā nozīmē lietotie termini. Projekta 2.2. apakšpunktā minētie termini likumā netiek regulēti. Tai skaitā vēršam uzmanību, ka projektā pieteikti frazeoloģijas saīsinājumi nav uzskatāmi par “terminiem”. | **Ņemts vērā.** 2.1.apakšpunkts svītrots.  |  |
| 31. | 3. Lietotājs ir tiesīgs slēgt līgumu par dalību pieprasījuma reakcijas pakalpojuma sniegšanā ar agregatoru, kurš noslēdzis balansēšanas vai balansēšanas pakalpojuma līgumu ar to pašu balansēšanas pakalpojuma sniedzēju. | **Tieslietu ministrijas 20.12.2019. atzinums**Norādām, ka projekta 3. punkts ir neviennozīmīgs, proti, nav saprotams, kas šī punkta izpratnē ir “tas pats” balansēšanas pakalpojuma sniedzējs. Ievērojot minēto, lūdzam precizēt projekta 3. punktā ietverto regulējumu, nodrošinot, ka tas ir normas lietotājam un piemērotājam viennozīmīgi skaidrs. | **Ņemts vērā.**  | Attiecīgais noteikumu projekta punkts precizēts:4. Lai agregators varētu slēgt ar lietotāju līgumu par pieprasījuma reakciju, agregatoram jābūt noslēgtam un spēkā esošam balansēšanas pakalpojuma līgumam vai balansēšanas līgumam ar to pašu balansēšanas pakalpojuma sniedzēju **kā konkrētajam lietotājam.** |
| 32. | 7. Lietotājam ir pienākums segt līguma pirmstermiņa izbeigšanas maksu, ja tāda ir paredzēta līgumā par dalību pieprasījuma reakcijas pakalpojuma sniegšanā. | **Tieslietu ministrijas 20.12.2019. atzinums**Vēršam uzmanību, ka šobrīd projekta II, V un VI nodaļā ietvertas atsevišķas tiesību normas, kas regulē starp agregatoru, lietotāju un citiem sistēmas dalībniekiem noslēdzamā civiltiesiskā līguma saturu (tai skaitā, bet ne tikai, projekta 6., 7., 16., 17., 19. punkts). Lūdzam izvērtēt, vai un ar kādu detalizācijas pakāpi nepieciešams projektā regulēt šāda līguma noteikumus, kā arī, vai nepieciešams projektā ietvert rekomendējoša rakstura normas. Piemēram, vēršam uzmanību, ka projekta 7. punktam pašreizējā redakcijā nav juridiskas slodzes, jo tā nenosaka lietotājam vai agregatoram nekādu konkrētu pienākumu, un pēc būtības tikai pasaka, ka noslēgtais līgums ir jāpilda (prasība, kas jau šobrīd izriet no Civillikuma). Tāpat, ja tiek konstatēts, ka projektā objektīvi nepieciešams noteiktā līmenī regulēt civiltiesisko attiecību saturu, lūdzam apsvērt iespēju pārformulēt projekta tekstu, piemēram, vienā tā normā apkopojot lietotāja un agregatora līgumā iekļaujamās obligātās sastāvdaļas. | **Ņemts vērā.** Noteikumu projektā ir iekļautas līguma obligātās sastāvdaļas.  |  |
| 33. | 14. Agregators ir tiesīgs no pieprasījuma reakcijas pakalpojuma saņēmēja saņemt samaksu par pieprasījuma reakcijas pakalpojuma sniegšanu, kas ir līdzvērtīga tai, kādu par līdzvērtīga pakalpojuma sniegšanu saņem tāds pakalpojuma sniedzējs, kas pakalpojumu sniedz, izmantojot ģenerātājvienības, ja vien uz pieprasījumu reakcijas sniedzēju netiek attiecinātas atšķirīgas tehniskās vai datu apmaiņas prasības. | **Tieslietu ministrijas 20.12.2019. atzinums**Lūdzam precizēt projekta 14.punktu, jo šobrīd no tā redakcijas nav viennozīmīgi skaidras tajā minēto subjektu tiesības un pienākumi. Tai skaitā nav skaidrs, kas ir “pieprasījuma reakcijas sniedzējs”, kā arī, kas ir šajā normā minētās “atšķirīgās tehniskās vai datu apmaiņas prasības” un kur tās noteiktas. | **Nav ņemts vērā.** *Skaidrojums:*Pieprasījuma reakcijas sniedzējs ir agregators. |  |
| 34. | 15. Agregators ir tiesīgs pieprasīt lietotājam segt izmaksas, kas saistītas ar objekta iekļaušanu agregatora portfelī. | **Tieslietu ministrijas 20.12.2019. atzinums**Lūdzam skaidrot, vai projekta 15.punktā minētās izmaksas ir tādas, par kurām agregators un lietotājs var vienoties līgumā, vai arī šo izmaksu apjomu vienpusēji nosaka agregators. Nepieciešamības gadījumā lūdzam precizēt projektu. | **Ņemts vērā.**Par noteikumu projektā minētajā izmaksām lietotājs un agregators savstarpēji vienojas. Tika precizēts noteikumu projekta 11.punkts. | 11. Agregators ir tiesīgs pieprasīt lietotājam segt izmaksas, kas saistītas ar objekta iekļaušanu agregatora portfelī, iepriekš par to vienojoties līgumā par pieprasījuma reakciju. |
| 35. |  | **Tieslietu ministrijas 20.12.2019. atzinums**Lūdzam skaidrot, kas ir projekta noslēguma jautājumu 1.punktā minētā “kārtība, kādā noris sistēmas operatoru koordinācija saistībā ar pieprasījuma reakcijas pakalpojumu sniegšanu”, un kas un kādā normatīvajā aktā to noteiks. | **Ņemts vērā.**Sistēmas operatoriem ir kopīgi jāizstrādā kārtība, kādā notiks informācijas un datu apmaiņa saistībā ar pieprasījuma reakcijas pakalpojuma sniegšanu. Plašāk aprakstīts anotācijā.  |  |
| 36. |  | **Tieslietu ministrijas 20.12.2019. atzinums**Papildus vēršam uzmanību, ka projekta Noslēguma jautājumu numerāciju nepieciešams precizēt atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 116. punktam (proti, Noslēguma jautājumus raksta noteikumu projekta pēdējos punktos turpinot noteikumu projekta numerāciju). | **Ņemts vērā.**  | Noteikumu projekta numerācija precizēta sadaļā “Noslēguma jautājumi”.  |
| 37. | 10. Lai agregators varētu slēgt ar lietotāju līgumu par dalību pieprasījumu reakcijas pakalpojumu sniegšanā, agregatoram jābūt noslēgtam un spēkā esošam balansēšanas pakalpojuma līgumam vai balansēšanas līgumam ar balansēšanas pakalpojuma sniedzēju.12. Agregators ir atbildīgs par to, lai pakalpojuma saņēmējam un sistēmas operatoram sniegtā informācija (tai skaitā operatīvā informācija) būtu patiesa. | **AS “Sadales tīkls” 26.11.2019. atzinums**Noteikumu projektu ir nepieciešams papildināt ar kārtību/nosacījumiem datu apmaiņas uzsākšanai/pārtraukšanai starp agregatoru un sistēmas operatoru, kura tīklam pieslēgts objekts, kas iekļauts agregatora portfelī. Šobrīd noteikumu projekts ietver nosacījumus tikai agregatora maiņas īstenošanai, bet nav nosacījumu par to, kā (un no kā) attiecīgais sistēmas operators saņem informāciju, ka jauns objekts ir iekļauts agregatora portfelī un ka būtu jāuzsāk (un no kura brīža) datu apmaiņa ar agregatoru. Tāpat jānosaka, kas (un kādā termiņā) informē sistēmas operatoru par to, ka objekts vairs nav iekļauts agregatora portfelī, un ka datu apmaiņa (ar kuru brīdi) par attiecīgo objektu ir pārtraucama. Iespējamais risinājums – papildināt 10. punktu ar pienākumu Agregatoram informēt sistēmas operatoru par to, ka objekts tiek iekļauts portfelī un papildināt 12.punktu ar pienākumu Agregatoram informēt arī sistēmas operatoru, kura tīklam pieslēgts attiecīgais objekts, precizējot arī termiņus cik ilgā laikā šī informēšana jāveic. | **Ņemts vērā.**  | Noteikumu projektā pievienots papildu punkts: Par lietotāja objektu, kas tiks iekļauts agregatora portfelī, agregatoram ir pienākums informēt sistēmas operatoru, kura sistēmai pieslēgts šis objekts, ne vēlāk kā trīs dienas pirms minētajām izmaiņām. |
| 38. |  | **AS “Sadales tīkls” 26.11.2019. atzinums**Noteikumos nepieciešams paredzēt, ka arī starp agregatoru un sistēmas operatoru, kura tīklam pieslēgts attiecīgais objekts, ir jābūt noslēgtam savstarpējam līgumam. Piemēram, ar elektroenerģijas tirgotājiem sistēmas operators slēdz sistēmas lietošanas līgumu, kurā vienojas par nepieciešamajām lietām (piemēram, kā notiek datu apmaiņa, par datu aizsardzības nosacījumiem utt.). Iespējamais risinājums – papildināt 9.punktu ar nosacījumu, ka agregatoram jābūt noslēgtam sistēmas lietošanas līgumam ar sistēmas operatoru, kura tīklam pieslēgts attiecīgais lietotāja objekts. | **Ņemts vērā.** |  |
| **IEBILDUMI ATTIECĪBĀ UZ NOTEIKUMU PROJEKTA ANOTĀCIJU** |
| **Sniegtie atzinumi atkārtotas saskaņošanas ietvaros 28.01.2020.**  |
| 39. | Dinamisku tīkla tarifu un pieprasījuma reakcijas pakalpojuma ieviešanas priekšnoteikums ir viedo komercuzskaites mēraparātu (attālināta datu nolasīšana ar noteiktu regularitāti) uzstādīšana visiem galalietotājiem. Lielākais sadales sistēmas operators Latvijā – akciju sabiedrība “Sadales tīkls” – to ir apņēmies īstenot līdz 2022.gadam. | **AS “Sadales tīkls” 04.02.2020. atzinums**Anotācijas II.sadaļas 2.punktu lūdzam precizēt saskaņā ar Sabiedrisko pakalpojumu regulēšanas komisijas priekšlikumu iekļautos divus paskaidrojošos teikumus, papildinot tos ar pasvītrotajiem vārdiem un izsakot šādā redakcijā: “Dinamisku tīkla tarifu un pieprasījuma reakcijas pakalpojuma ieviešanas priekšnoteikums ir viedo komercuzskaites mēraparātu (attālināta datu nolasīšana ar noteiktu regularitāti) uzstādīšana visiem galalietotājiem. Lielākais elektroenerģijas sadales sistēmas operators Latvijā – akciju sabiedrība “Sadales tīkls” – to savas sistēmas ietvaros ir apņēmies īstenot līdz 2022.gadam.” | **Ņemts vērā.** | Dinamisku tīkla tarifu un pieprasījuma reakcijas pakalpojuma ieviešanas priekšnoteikums ir viedo komercuzskaites mēraparātu (attālināta datu nolasīšana ar noteiktu regularitāti) uzstādīšana visiem galalietotājiem. Lielākais elektroenerģijas sadales sistēmas operators Latvijā – akciju sabiedrība “Sadales tīkls” – to savas sistēmas ietvaros ir apņēmies īstenot līdz 2022.gadam. |
|  |  | **Sabiedrisko pakalpojumu regulēšanas komisijas 04.02.2020. atzinums**Papildus Regulators aicina precizēt Anotāciju sadaļā “Tiesību akta projekta anotācijas kopsavilkums”, papildinot ar detalizētāku skaidrojumu, kas šeit ir domāts ar “rēķinu informāciju”.  | **Ņemts vērā.**Anotācijā ir dzēsta minētā “rēķinu informācija”, atstājot vien “elektroenerģijas patēriņa informāciju”, piekrītot, ka minētais vārdu savienojums nav precīzs un var radīt papildu neskaidrības. |  |
| **Sniegtie atzinumi pēc noteikumu projekta izsludināšanas Valsts sekretāru sanāksmē 05.12.2019.**  |
| 40. |  | **Sabiedrisko pakalpojumu regulēšanas komisijas 23.12.2019. atzinums**Regulators aicina precizēt Anotāciju:1. Sadaļā “Tiesību akta projekta anotācijas kopsavilkums” – precizēt ar detalizētāku skaidrojumu, kas šeit ir domāts ar “rēķinu informāciju”;2. Sadaļas “II. Tiesību akta projekta ietekme uz sabiedrību, tautsaimniecības attīstību un administratīvo slogu” 1.punktā minēts, ka Projekts skars elektroenerģijas lietotājus, ar kuriem agregatoram ir noslēgts līgums par dalību pieprasījuma reakcijas pakalpojuma sniegšanā. Norādāms, ka Anotācijas sadaļas “I. Tiesību akta projekta izstrādes nepieciešamība” 2.punktā sniegta informācija, ka šobrīd Baltijas valstīs aktīvu agregatoru nav, līdz ar to pirmšķietami šobrīd nevajadzētu būt arī elektroenerģijas lietotājiem, ar kuriem agregatoram ir noslēgts līgums par dalību pieprasījuma reakcijas pakalpojuma sniegšanā;3. Papildināt sadaļas “II. Tiesību akta projekta ietekme uz sabiedrību, tautsaimniecības attīstību un administratīvo slogu” 2.punktu ar teikumu “Dinamisku tīkla tarifu un pieprasījuma reakcijas pakalpojuma ieviešanas priekšnoteikums ir viedo komercuzskaites mēraparātu (attālināta datu nolasīšana ar noteiktu regularitāti) uzstādīšana visiem galalietotājiem. Lielākais sadales sistēmas operators Latvijā – akciju sabiedrība “Sadales tīkls” – to ir apņēmies īstenot līdz 2022.gadam.” | **Ņemts vērā.** | Anotācija precizēta atbilstoši Regulatora ieteikumiem.  |
| 41. |  | **Finanšu ministrijas 19.12.2019. atzinums**Atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 6.punktam, ja projekts neskar nevienu aspektu, kas norādīts attiecīgajā anotācijas sadaļā, anotācijā norāda attiecīgās sadaļas nosaukumu (virsrakstu) un papildus izveidotajā rindā (zem nosaukuma rindas) ieraksta “Projekts šo jomu neskar”. Ņemot vērā minēto, lūdzam attiecīgi precizēt anotācijas III un VI sadaļu. | **Ņemts vērā.**  | Anotācijas III un VI sadaļa precizēta. |
| 42. |  | **Finanšu ministrijas 19.12.2019. atzinums**Vēršam uzmanību noteikumu projekta spēkā stāšanās datumam, jo nav saprotams, kā tiks nodrošināta noteikumu spēkā stāšanās ar 2020.gada 1.janvāri. | **Ņemts vērā.** | Anotācija precizēta, kā spēkā stāšanās datumu norādot 2020.gada 1.aprīli.  |
| 43. |  | **Vides aizsardzības un reģionālās attīstības ministrijas 18.12.2019. atzinums**Saskaņā ar Ministru kabineta 2009. gada 15. decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” 14.4. apakšpunktu anotācijas I sadaļas 2. punktā jānorāda paredzēto pakalpojumu nosaukumi, ja projekts paredz ieviest jaunus pakalpojumus vai arī pilnveidot esošos, kā arī to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu). | **Nav ņemts vērā.**Kā jau anotācijā minēts, tiek ieviests jauns pakalpojumu veids - pieprasījuma reakcijas pakalpojums. Anotācijā ir aprakstīti veidi, kā vispārējā gadījumā aktivizēt pieprasījuma reakciju.  |  |
| 44. |  | **Vides aizsardzības un reģionālās attīstības ministrijas 18.12.2019. atzinums**Ņemot vērā, ka ar noteikumu projektu tiek ieviests jauns elektroenerģijas tirgus pakalpojuma veids, lūdzam anotācijas I sadaļas 2. punktā norādīt pakalpojuma nosaukumu un tā sniegšanas kanālus. | **Nav ņemts vērā.** | Pieprasījuma reakcijas pakalpojums nav valsts pārvaldes pakalpojums. Agregatori sniedz pieprasījuma reakcijas pakalpojumu sadarbībā ar citiem elektroenerģija sistēmas dalībniekiem.  |
| 45. |  | **Vides aizsardzības un reģionālās attīstības ministrijas 18.12.2019. atzinums**Pēc Ministru kabineta noteikumu projekta spēkā stāšanās lūdzam saskaņā ar Ministru kabineta 2017. gada 4. jūlija noteikumu Nr.399 “Valsts pārvaldes pakalpojumu uzskaites, kvalitātes kontroles un sniegšanas kārtība” 9. punktā minēto, nodrošināt pakalpojumu aprakstīšanu valsts pārvaldes pakalpojumu portālā Latvija.lv. | **Nav ņemts vērā.**  | Pieprasījuma reakcijas pakalpojums nav valsts pārvaldes pakalpojums. Agregatori sniedz pieprasījuma reakcijas pakalpojumu sadarbībā ar citiem elektroenerģija sistēmas dalībniekiem.  |
| 46. |  | **Tieslietu ministrijas 20.12.2019. atzinums**Vēršam uzmanību, ka projekta anotācijā nav sniegts nekāds šī izņēmuma gadījuma (vai steidzamības) piemērošanas pamatojums, nav analizēts, kādā līmenī attiecīgie jautājumi regulēti likumā, kā arī nav skaidrots, ciktāl tie ietekmē personas pamattiesības. | **Ņemts vērā.**  | Anotācija papildināta. Elektroenerģijas tirgus likums nosaka lietotāju tiesības un pienākumus. Personas pamattiesības netiek pārkāptas, ņemot vērā, ka lietotājam ir jādod piekrišana pieprasījuma reakcijas pakalpojuma iesaistē.  |
| 47. |  | **Tieslietu ministrijas 20.12.2019. atzinums**Tāpat no projekta anotācijā minētā nav skaidrs, tieši kuras Eiropas Parlamenta un Padomes 2012. gada 25. oktobra Direktīva 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk – Direktīva) 15. panta 8. punkta prasības ir tās, kuras nav pārņemtas Elektroenerģijas tirgus likumā un kuras būtu neatliekamas un izņēmuma kārtībā jāietver projektā, piemērojot Ministru kabineta iekārtas likuma 31. panta pirmās daļas 3. punktā minēto pilnvarojumu. Projekta anotācijā turklāt minēts, ka Eiropas Savienības direktīvu normu pārņemšanai attiecībā uz agregatoru darbības jomu 2020. gadā tiks izstrādāti grozījumi Elektroenerģijas tirgus likumā. Ievērojot minēto, lūdzam precizēt norādi uz projekta izdošanas tiesisko pamatojumu, kā arī attiecīgi precizēt projektu.  | **Ņemts vērā.**Svītrota atsauce uz Ministru kabineta iekārtas likuma 31.panta pirmās daļas 3.punktu.  |  |
| 48. |  | **Tieslietu ministrijas 20.12.2019. atzinums**Ņemot vērā projekta anotācijas V sadaļas 1.tabulā norādīto, ka projektā tiek pilnībā pārņemtas Direktīvas 15.panta 8.punkta prasības, lūdzam projekta anotācijā skaidrot, kurās tieši projekta normās tiek pārņemts Direktīvas 15. panta 8. punkta otrajā daļā minētais, ka “dalībvalstis nodrošina, ka pārvades sistēmu un sadales sistēmu operatori, apmierinot prasības pēc līdzsvarošanas un papildu pakalpojumiem, pret pieprasījuma reakcijas sniedzējiem, tostarp agregatoriem, izturas nediskriminējoši, balstoties uz viņu tehniskajām spējām” un trešajā daļā minētais, ka “dalībvalstis veicina pieprasījuma reakcijas piekļuvi līdzsvarošanas, rezerves un citu sistēmas pakalpojumu tirgum un līdzdalību šajos tirgos, inter alia, nosakot valsts energoregulatoram vai – ja tā paredzēts valsts regulējuma sistēmā – pārvades sistēmu operatoriem un sadales sistēmu operatoriem prasību ciešā sadarbībā ar pieprasījuma pakalpojumu sniedzējiem un patērētājiem formulēt tehniskos nosacījumus dalībai minētajos tirgos, balstoties uz minēto tirgu tehniskajām prasībām un pieprasījuma reakcijas sniedzēju spējām. Šādās specifikācijās ietilpst agregatoru līdzdalība”. Nepieciešamības gadījumā lūdzam precizēt projektu vai tā anotāciju, piemēram, norādot, ka Direktīvas 15. panta 8. punkta normas projektā tiek pārņemtas daļēji un norādot kādā normatīvā aktā tās tiks pārņemtas pilnībā. | **Ņemts vērā.**Anotācijā attiecīgi ir vairāk uzsvērts, ka līdz ar šo noteikumu stāšanos spēkā tiks pilnībā pārņemts Energoefektivitātes direktīvas 15.panta 8.punkts. Viss noteikumu projekts paredz nediskriminējoši attieksmi pret pieprasījuma reakcijas sniedzējiem, balstoties uz viņu spējām un tehniskajām prasībām.  |  |
| 49. |  |  |  |  |
| Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts) |  |  |  |  |  |
| Inese Karpoviča |  |  |  |  |  |
| (par projektu atbildīgās amatpersonas vārds un uzvārds) |  |  |  |  |  |
| Enerģijas tirgus un infrastruktūras departamenta vecākā eksperte |  |  |  |  |  |
| (amats) |  |  |  |  |  |
| 67013192 |  |  |  |  |  |
| (tālruņa un faksa numurs) |  |  |  |  |  |
| Inese.Karpovica@em.gov.lv |  |  |  |  |  |
| (e-pasta adrese) |  |  |  |  |  |
|  |  |  |  |  |  |